มีเพศสัมพันธ์หลังประจำเดือนหมด1วันแล้วหลั่งนอกจึงกินยาคุมฉุกเฉิน2เม็ดพร้อมกันพอผ่านมา1อาทิตย์มีเลือดออกจากช่องคลอดคล้ายประจำเดือนแต่ไม่มาก อาการแบบนี้หมายความว่าอะไรคะ หรือเป็นอาการข้างเคียงของการกินยาคุมฉุกเฉินพร้อมกัน2เม็ด จะเป็นอันตรายหรือป่าวคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น อาจไม่จำเป็นต้องทานยาคุมฉุกเฉินก็ได้ แต่หากนับได้เกิน 7 วันแล้ว อาจมีโอกาสที่จะตั้งครรภ์นั้นอาจมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งเลือดที่ออกเกิดจากผลข้างเคียงของยา ไม่ใช่เป็นประจำเดือนจริงๆ โดยเลือดอาจออกได้นาน 1-4 วัน ปริมาณอาจมากหรือน้อยก็ได้ ซึ่งก็ไม่ได้อันตรายอะไร สำหรับประจำเดือนจริงๆ นั้น อาจมาช้ากว่าปกติได้ค่ะ